Bruno Mars

Peter Gene Hernandez (født 8. oktober 1985 i Honolulu på Hawaii), eller Bruno Mars, er en amerikansk sanger og produsent. Han er mest kjent for sangene «Just the Way You Are», «The Lazy Song», «Grenade», «It Will Rain» og «Lighters», som er hip-hopduoen Bad Meets Evil (Eminem og Royce da 5'9") sin sang.

Kjendisnavnet Bruno Mars kommer fra faren hans, som alltid kalte ham Bruno. Han la selv til Mars da han «felt like I didn't have [any] pizzazz, and a lot of girls say I’m out of this world, so I was like I guess I'm from Mars.»

Det første albumet hans var Doo-Wops & Hooligans, som ble utgitt i 2010.

Han har blitt nominert til ti Grammy-priser, og vant prisen for Beste mannlige popartist med «Just the Way You Are» i 2011. 

Han har skrevet en av sangene til filmen The Karate Kid fra 2010, og har samarbeidet med blant annet Lil Wayne, Eminem, Travie McCoy og Taylor Swift.

Bruno Mars kan spille en rekke instrumenter, for eksempel trommer, gitar, bass, piano og harmonika. Spesielt kjent er han for sine pianosoloer i «Just the Way You Are» og »Grenade».

Bruno Mars har solgt over 200 millioner singler og 26 millioner album over hele verden, noe som gjør ham til en av de mest solgte musikkartistene gjennom tidene.

Diskografi

Solo 
 Doo-Wops & Hooligans (2010)
 Unorthodox Jukebox (2012)
 24K Magic (2016)

med Slik Sonic 
 An Evening with Silk Sonic (2021)

Referanser

Eksterne lenker 
 
 
 

Sangere fra USA
Personer fra Honolulu